**Likumprojekta "Grozījumi Diplomātu izdienas pensiju likumā"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | * + 1. Likumprojekts "Grozījumi Diplomātu izdienas pensiju likumā" (turpmāk – likumprojekts) izstrādāts atbilstoši 2012.gada 2.oktobra Ministru kabineta sēdē dotajam uzdevumam (protokola Nr.54 6.§), kas nosaka, ka, lai nodrošinātu izdienas pensionāra apliecības izsniegšanu visiem izdienas pensionāriem, sagatavot un līdz 2013.gada 1.februārim iesniegt izskatīšanai Ministru kabinetā likumprojektu par grozījumiem Diplomātu izdienas pensiju likumā. |
| 2. | Pašreizējā situācija un problēmas | Saskaņā ar Diplomātu izdienas pensiju likumā (turpmāk – Izdienas likums) 8.panta otro daļu Valsts sociālās apdrošināšanas aģentūras nodaļas amatpersona izskata izdienas pensijas pieprasījumu un tās piešķiršanai nepieciešamos dokumentus, un pieņem lēmumu par izdienas pensijas piešķiršanu vai atteikumu piešķirt pensiju.  Normatīvajos aktos nav noteikts, ka personas, kuras saņem izdienas pensiju var saņemt izdienas pensijas saņēmēja apliecību (turpmāk – apliecība).  Līdz ar to vienīgais veids kā izdienas pensijas saņēmējs tirdzniecības vietās, aptiekās, ārstniecības iestādēs, kuras pensionāriem piedāvā preces un pakalpojumus ar atlaidēm, var apliecināt savu izdienas pensijas saņēmēja statusu, ir uzrādīt Valsts sociālās apdrošināšanas aģentūras amatpersonas pieņemto lēmumu.  Minētā lēmuma lietošana ikdienā ir nepraktiska, kā arī tirdzniecības vietās vai aptiekās pārdevējiem nepieciešams papildus laiks, lai lēmumā norādītos personas datus salīdzinātu ar izdienas pensijas saņēmēja personas datiem, kuri norādīti personas apliecinošos dokumentos. Tāpēc tirdzniecības vietās un aptiekās personai daudzos gadījumos tiek atteikts pārdot preces un pakalpojumus ar atlaidēm, kādas saņem personas, kuras uzrāda pensionāra apliecības.  Ņemot vērā, ka likuma "Par valsts pensijām" 11.panta piektajā daļā ir noteikts, ka personām, kurām piešķirta vecuma pensija, Valsts sociālās apdrošināšanas aģentūra Ministru kabineta noteiktajā kārtībā izsniedz pensionāra apliecību, tad arī Izdienas likumā ir nepieciešams noteikt, ka izdienas pensijas saņēmējam Valsts sociālās apdrošināšanas aģentūra, Ministru kabineta noteiktajā kārtībā izsniedz izdienas pensijas saņēmēja apliecību.  2013.gada 5.februārī stājās spēkā Ministru kabineta noteikumi Nr.46 "Izdienas pensijas saņēmēja apliecības izsniegšanas kārtība" (turpmāk – MK noteikumi Nr.46), kuros pēc likumprojekta spēkā stāšanās ir nepieciešams iekļaut tiesisko regulējumu, ka izdienas pensijas saņēmējam tiek izsniegta apliecība.  Saskaņā ar Labklājības ministrijas sniegto informāciju, izsniedzot izdienas pensijas saņēmēja apliecību, uz tās tiks norādīts apliecības derīguma termiņš, t.i. līdz dienai, kad persona sasniegs vecuma pensijas piešķiršanai nepieciešamo vecumu. Līdz ar to apliecība būs derīga tikai līdz vecuma pensijas piešķiršanai, kad personai tiks izsniegta pensionāra apliecība saskaņā ar likumu "Par valsts pensijām".  Labklājības ministrija 2013.gada 8.februāra atzinumā Nr.A-21-09/26 ir norādījusi, ka pēc likumprojekta pieņemšanas Saeimā ir jāveic grozījumi MK noteikumos Nr.46.  Ievērojot minēto, ar likumprojektu nepieciešams Izdienas likumā iekļaut deleģējumu Ministru kabinetam noteikt kārtību, kādā izdienas pensijas saņēmējam tiek izsniegta un anulēta apliecība, tādējādi būtu tiesisks pamats veikt grozījumus MK noteikumos Nr.46, tos attiecinot arī uz izdienas pensijas saņēmējiem.  Vienlaikus ar likumprojektu ir nepieciešams Izdienas likumā novērst dublējošu tiesību normu, jo Izdienas likuma 6.panta otrajā daļā ir noteikts, ka darba samaksā ietilpst mēnešalga, piemaksas un prēmijas, lai gan tiesiskais regulējums par darba samaksu ir noteikts Valsts un pašvaldību institūciju amatpersonu un darbinieku atlīdzības likuma 3.panta pirmajā daļā. Tāpēc Izdienas likumā nepieciešams izslēgt 6.panta otro daļu. |
| 3. | Saistītie politikas ietekmes novērtējumi un pētījumi | Likumprojekts šo jomu neskar |
| 4. | Tiesiskā regulējuma mērķis un būtība | Likumprojekts 1.pants paredz izslēgt Izdienas likuma 6.panta otro daļu, kas satur ar Valsts un pašvaldību institūciju amatpersonu un darbinieku atlīdzības likuma 3.panta pirmajā daļā dublējošās normas.  Likumprojekta 2.pants nosaka, ka Izdienas likums tiek papildināts ar jaunu normu, kas paredz, ka personai, kurai piešķirta izdienas pensija, Valsts sociālās apdrošināšanas aģentūra izsniedz izdienas pensijas saņēmēja apliecību.  Vienlaicīgi tiek noteikt deleģējums Ministru kabinetam izdot kārtību, kādā izdienas pensijas saņēmējam tiek izsniegta un anulēta apliecība.  Tiek noteikts, ka Izdienas likuma 15.pants, kas paredz izdienas pensijas saņēmēja apliecības izsniegšanu un deleģējumu Ministru kabinetam, stāsies spēkā 2014.gada 1.janvārī (3.pansts).  Likumprojekts atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Ārlietu ministrija |
| 6. | Iemesli, kādēļ netika nodrošināta sabiedrības līdzdalība | Likumprojekts šo jomu neskar |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Normatīvajos aktos nav noteikts, ka personas, kuras saņem izdienas pensiju var saņemt apliecību. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar |
| 3. | Tiesiskā regulējuma finansiālā ietekme | Likumprojekts šo jomu neskar |
| 4. | Tiesiskā regulējuma nefinansiālā ietekme | Likumprojektā ietvertajam regulējumam ir pozitīva ietekme, jo nodrošinās apliecību izsniegšanu visiem bijušajiem diplomātiskā un konsulārā dienesta diplomātiem, kuri saņem izdienas pensijas saskaņā ar Izdienas likumu. |
| 5. | Administratīvās procedūras raksturojums | Likumprojekts šo jomu neskar |
| 6. | Administratīvo izmaksu monetārs novērtējums | Likumprojekts šo jomu neskar |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 | 0 | 0 | 0 |
| 1.2. valsts speciālais budžets | Apakšprogramma 04.05.00 Valsts sociālās apdrošināšanas aģentūras speciālais budžets**: 9593,2 tūkst. Ls** | 0 | 0 | 0 | 0 |
| 2. Budžeta izdevumi: |  | 0 | 0 | 0 | 0 |
| 2.1. valsts speciālais budžets | Apakšprogramma 04.05.00 Valsts sociālās apdrošināšanas aģentūras speciālais budžets:  **9734,4 tūkst. Ls** | 0 | 0 | 0 | 0 |
| 3. Finansiālā ietekme: |  | 0 | 0 | 0 | 0 |
| 3.1. speciālais budžets | Apakšprogramma 04.05.00 Valsts sociālās apdrošināšanas aģentūras speciālais budžets:  -**141,2 tūkst. Ls** | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| 5. Precizēta finansiālā ietekme: | x | *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| 5.1. valsts pamatbudžets | *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| 5.2. speciālais  budžets | *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| 5.3. pašvaldību budžets | *Projekts šo jomu neskar.* | *Projekts šo jomu neskar.* | *Projekts šo jomu neskar.* | *Projekts šo jomu neskar.* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Projekts šo jomu neskar.* | | | | |
| 6.1. detalizēts ieņēmumu aprēķins | *Projekts šo jomu neskar.* | | | | |
| 6.2. detalizēts izdevumu aprēķins | Pēc Valsts sociālās apdrošināšanas aģentūras aprēķiniem vienas laminētas apliecības izmaksas ar PVN ir 0,08 Ls.  Ņemot vērā to, ka normatīvajos aktos nav paredzēta apliecību izsniegšana izdienas pensiju saņēmējiem, tad līdz šim neviens no bijušajiem diplomātiem apliecības nav saņēmis.  **Izdienas pensiju saņemšanas sadalījums pa gadiem:**   |  |  | | --- | --- | | Gads | Personu skaits | | 2008 | 3 | | 2009 | 10 | | 2010 | 3 | | 2011 | 3 | | 2012 | 3 | | 2013 | 2 (plānots) | | 2014 | 6 (plānots) | | 2015 | 5 (plānots) | | 2016 | 4 (plānots) |   **Kopā: 39 personām**  Līdz ar to prognozējams, ka 2014.gadā tiks izsniegtas 30 apliecības, 2015.gadā apliecības būs nepieciešamas 5 personām, 2016.gadā 4 personām, un izdevumi par apliecību izgatavošanu laikā no 2014.-2016.gadam būs Ls 3,12 (Ls 0,08 x 39 gab.), tai skaitā 2014.gadā 2,4 Ls, 2015.gadā 0,40 Ls, 2016.gadā 0,32 Ls. | | | | |
| 7. Cita informācija | Apliecību izgatavošana un izsniegšana 2014.gadā un turpmākajos gados tiks nodrošināta valsts sociālās apdrošināšanas speciālā budžeta apakšprogrammā 04.05.00 "Valsts sociālās apdrošināšanas aģentūras speciālais budžets" piešķirto līdzekļu ietvaros. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Pēc likumprojekta pieņemšanas Saeimā būs nepieciešams veikt grozījumus MK noteikumos Nr.46, kuru sagatavošanu nodrošinās Labklājības ministrija. |
| 2. | Cita informācija | Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar* |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Likumprojekts šo jomu neskar* |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Labklājības ministrija, Valsts sociālās apdrošināšanas aģentūra. |
| 2. | Projekta izpildes ietekme uz pārvaldes funkcijām | Likumprojekts nemaina iesaistīto institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav ietekmes.  Jaunas institūcijas netiek veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav ietekmes.  Institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav ietekmes.  Institūcijas netiek reorganizētas. |
| 6. | Cita informācija | Nav. |

Ārlietu ministra vietā –

ekonomikas ministrs Daniels Pavļuts

10.06.2013.

Solvita Štrāle

Juridiskā departamenta

Administratīvi tiesiskās nodaļas juriskonsulte

67016409, [solvita.strale@mfa.gov.lv](mailto:solvita.strale@mfa.gov.lv)

v\_sk= 1344